NER กำไรนิวไฮ! มั่นใจปี 65 ดีต่อเนื่อง
แนวโน้ม Q3/64 ลุ้นสถิติใหม่อีกครั้งสำหรับ NER จาก Backlog ขณะที่ต้นทุน SG&A to Ton มีแนวโน้มลดลงจากการเปลี่ยนการส่งออกไปเป็น FOB
แนวโน้ม Q3/64 ลุ้นสถิติใหม่อีกครั้งสำหรับ NER จาก Backlog ขณะที่ต้นทุน SG&A to Ton มีแนวโน้มลดลงจากการเปลี่ยนการส่งออกไปเป็น FOB
14 ส.ค. 2564

คุณค่าบริษัท
มีการวิเคราะห์กันว่า แนวโน้มไตรมาส 3/2564 มีโอกาสลุ้นสถิติใหม่อีกครั้งสำหรับ บริษัท นอร์ทอีส รับเบอร์ จำกัด (มหาชน) หรือ NER จาก Backlog ปัจจุบันจะทำให้ช่วงดังกล่าวมียอดส่งมอบยางอีกราว 1.1-1.2 แสนตัน ขณะที่ต้นทุน SG&amp;A to Ton มีแนวโน้มลดลงจากการปรับเปลี่ยนกระบวนเทอมการค้าส่งออกไปเป็น FOB ทำให้ภาระค่าขนส่งจะไปอยู่ที่ฝั่งลูกค้าแทน
ขณะที่ กระบวนการกำหนดราคาขายและสต๊อกยางเพื่อจับคู่ออเดอร์ทั้งหมดที่ได้เตรียมไว้ก่อนหน้า โดยคาดว่าอัตรากำไรขั้นต้นจะทรงตัวในระดับสูงนี้ได้ต่อไป ขณะที่ราคายางในตลาดซึ่งจะมีผลต่อการกำหนดราคาขายในปีหน้าก็ยังแกร่ง อยู่ที่ 60 บาทต่อกก. จากอุปสงค์ที่แข็งแกร่ง ทำให้ทิศทางในระยะกลางของ NER ยังสดใส
ต่อเนื่องจากผลการดำเนินงานงวดไตรมาส 2/2564 สิ้นสุดวันที่ 30 มิถุนายน 2564 บริษัทมีรายได้รวมขยับขึ้นมาอยู่ที่ 6,297.28 ล้านบาท จากงวดเดียวกันของปีก่อน 2,768.61 ล้านบาท ส่งผลให้บริษัทมีกำไรขยับขึ้นมาอยู่ที่ 438.84 ล้านบาท หรือ 0.283 บาทต่อหุ้น จากงวดเดียวกันของปีก่อน 224.89 ล้านบาท หรือ 0.146 บาทต่อหุ้น ทั้งนี้รายได้จากการขายเพิ่มขึ้น เป็นผลมาจากปริมาณคำสั่งซื้อลูกค้าในประเทศส่วนของยางแท่ง ยางอัดแท่งผสม ซึ่งเมื่อเทียบงวดเดียวกันของปีก่อน สามารถแยกยอดขายตามผลิตภัณฑ์โรงงานแห่งที่ 1 และ 2
ขณะที่ ผลการดำเนินงานงวด 6 เดือนแรก สิ้นสุดวันที่ 30 มิถุนายน 2564 บริษัทมีรายได้รวม 11,281.25 ล้านบาท จากงวดเดียวกันของปีก่อน 5,656.61 ล้านบาท เป็นผลจากรายได้จากยอดขายเพิ่มขึ้นทั้งในประเทศและต่างประเทศ ส่งผลให้บริษัทมีกำไรขยับขึ้นมาอยู่ที่ 805.34 ล้านบาท หรือ 0.520 บาทต่อหุ้น จากงวดเดียวกันของปีก่อน 284.79 ล้านบาท หรือ 0.185 บาทต่อหุ้น
อีกทั้ง จากมติคณะกรรมการบริษัทอนุมัติจ่ายเงินปันผลระหว่างกาลจากงวด 6 เดือนปี 2564 งวดดำเนินงานวันที่ 1 ม.ค. 2564 ถึงวันที่ 30 มิ.ย. 2564 ในอัตรา 0.07 บาท/หุ้น โดยขึ้นเครื่องหมาย XD วันที่ 23 ส.ค. 2564 โดยจ่ายปันผลเป็นเงินสด กำหนดจ่ายวันที่ 6 ก.ย. 2564
ดังนั้น ทาง บล.เมย์แบงก์ กิมเอ็ง ประเมินว่าจากกำไรครึ่งปีแรกคิดเป็น 45% ของประมาณการ
นอกจากนี้ ก็ปรับประมาณการกำไรปี 2565 ขึ้น 12% เป็น 2.0 พันล้านบาท ขยายตัวเพิ่มขึ้น 16.5% จากงวดเดียวกันของปีก่อน จากปรับราคาขายขึ้น 11% จากคาดว่าราคายางจะยืนสูงต่อไป เพราะตลาดยังเป็นภาวะอุปทานไม่เพียงพอต่ออุปสงค์ไปจนถึงปี 2573 (ที่มา World Rubber Industry Outlook)
ขณะที่ กำลังการผลิตส่วนเพิ่มอีก 12% ก็พร้อมรองรับตั้งแต่ต้นปี 2565 เช่นกัน ผู้บริหารเผยรายละเอียดการผลิตสินค้าปลายน้ำชัดเจนแล้วว่า ครื่องจักรจะเข้ามาเดือน ก.ย. และพร้อมจำหน่ายในเดือน ม.ค. 2565 โดยตั้งเป้าปีแรก 2 แสนตัน คาดจะส่งผลต่อกำไรสุทธิปี 2565 ราว 3% ทำให้ราคาเหมาะสม Roll-over ไปปี 2565 อิง P/E 8.0 เท่าตามเดิม จะขยับขึ้น 17% เป็นราคาเป้าหมาย 9.00 บาท/หุ้น แนะนำ “ซื้อ”
ผู้ถือหุ้นรายใหญ่
รายชื่อกรรมการ